Oho Molimo! Etsa hore mocha enoa a apareloe ke leseli, ‘me enoa ea fokolang abe matla! Mo abele tsebo ‘me U mo ekeletse matla a macha ka meso ea letsatsi le letsatsi. A tle a tsebe ho ba tlasa tšireletso le setšabelo sa thebe ea Hau, tšireletsong ho sebe sefe kapa sefe, ho sebeletsa Tumelo ea Hau, ho supisa bao ba khelositsoeng tsela, ho etella le bao ba fumanehileng, ho lokolla bao ba khapong kapa tlamong, ho tsosolosa bao ba mokhathaleng oa botsoafi, le ho thabisoa ke khopolo le monahano ka Uena! U Ea-Matla le Ea-Bohlale.
Oho Molimo! Ruta bana bana. Bana ke limela tsa tšimo ea Hau, lipalesa tsa phula le serapa sa Hau. Ba nesetse pula ea Hau; ‘me letsatsi la ‘nete le ba chabele ka lerato la Hau. Ba ke ba hahloe ke moea o pholileng oa Hau, ho ba khatholla hore ba tle ba rutehe, ba hole, ‘me ba tiee, ba shebahale ba hloekile. U Mofani! U Mosa.
oa Hau o raohetse ho U fa bosebeletsi le ho ikitlaetsa ka nako tsohle tseleng ea lerato la Hau. Ruri ke Uena Mofani, Motsoareli le Mohauheli.
Ke tsohile tšireletsong Ea Hau, Oho Molimo Oa ka, ‘me ke se lokelang mang le mang ea batlang tšireletso ea Hau ho hlola ka har’a sehalalelo le qhobosheane tsa tšireletso ea Hau. Oho Moren’aka, bonesa bonna bo kahare ka botle ba ho hlaha ha letsatsi la tšenolo ea botle ba Hau, joaleka ha U ile Ua bonesa sebopeho sa ka ka leseli la hoseng la molemo oa Hau.
Ka sebele, U Motšireletsi oa mafutsana le oa ba banyenyane, ‘me kasebele U Ea-Matla, E-Moholo le Ea-Lokolohileng.
Oho Uena Morena Ea Moa! Ke Uena Ea bopileng batho bohla kaofela batsoaling ba le bang ba pele. U rerile hore bohle e be ba ntlo e le ‘ngoe. Ka pele ho Uena Ea halalelang, bohle ke bank aba Hau, ‘me lichaba tsohle li tlas’a tšireletso ea Tabernekel Ea Hau; bohle ba phuthehile Tafoleng Ea Limpho tsa Hau. Bohle ba phatsima ka leseli la pheliso ea Hau.
Oho Uena Ntate Ea Mosa, Molimo! Nyakalatsa lipelo ka monko o monate oa lerato la Hau; elisa mahlo ka leseli la tataiso ea Hau; thabisa litsebe tsa rona ka meloli ea lentsoe La Hau ‘me U re sireletse lehaheng la poloko ea Hau.
U Ea Matla le Senatla, U Ea Tšoarelang hap eke Uena Ea Iphapanyetsang mefokolo ea batho.
Romela holim’a rona he, Oho Moren’a ka se tla re thusa ho ikarohanya le bohle haese Uena feela, ‘me re khaohane le ntho tsohle haese Uena feela. Ngola U re abele tse molemo tsa lefatše lena le le tlang; U abele ‘na le baheso le bao e leng ba bohlokoa ho ‘na, banna le basali ka ho tšoana. U re tšireletse ka tšireletso ea Hau e sa fanyeng, Oho Uena Moratuoa Oa tlholeho eohle le Takatso Ea libopuoa tsohle ho bao U ba entseng liponahatso tsa mosebi ea khopo, ea sebang ka lifubeng tsa batho. U matla ho etsa thato ea Hau. Rurik e Uena Ea Matla-Ohle, Mothusi Litlokotsing, Ea Iphelisang.
Oho Morena Molimo Oa ka,hlohonolofatsa Eo U Mo phahamisitseng holim’a mabitso a Hau a khethehileng haholo-holo, ‘me Eo ka Eena U khethileng batho ba nang le Molimo ho bakhopo,hape U re thuse ka mosa oa Hau hore re etse seo U se ratang. Ho feta moo, Oho Molimo oa ka hlohonolofaletsa Bao E leng litlhaku tsa Hau le Mantsoe A Hau le ba retelehelitseng lifahleho tsa bona ho Uena, ba talimileng sefahleho sa Hau ‘me ba mametse Pitso Ea Hau. Ruri ke Uena Morena le Monghali Oa batho, ‘me U na le matla holim’a ntho Tsohle.
Oho Molimo, Molimo oa ka! Tšireletsa bahlanka ba Hau ba tšepehang bobeng ba bo-‘na le litakatsong tse mpe, ba tšireletse ka leihlo la Hau la lerato le mosa boiphetetsong, tlhoeong le mohonong, ba boloke setšabelong se sa sisinyeheng sa tsela ea Hau le tšireletsong ea ho qeaqea, ba etse liponahatso tsa matšoao a khanya ea Hau. Elisa lifahleho tsa bona ka mahlaseli a tsekemang a tsoang Mohloling oa khalalelo ea Bonngoe ba Hau, thabisa lipelo tsa bona ka litemana tse senotsoeng ‘Musong oa Hau O Halalelang, matlafatsa matheka a bona ka matla a Hau a hlollang a tsoang khanyeng ea Hau. Ke Uena Ea-Mohau ka hofetisisa, Motšoareli, E Moholo, ea Molemo.